
36 DR 30.10.2012 

 
Jadi di sinilah Ahli Parlimen menyuarakan masalah rakyatnya supaya biarlah 

kementerian yang membawa perkara ini dengan agensi-agensi yang relevan dengan negeri 
bagi membolehkan mereka melicinkan lagi urusan pentadbiran mereka.   

Jadi dengan itu Tuan Pengerusi, saya mengucapkan terima kasih dan menyokong 
dalam perkara ini.  Terima kasih banyak.  

Tuan Pengerusi:  Sila, Yang Berhormat Batu Gajah.  

 

12.48 tgh. 

Puan Fong Po Kuan [Batu Gajah]: Terima kasih Tuan Pengerusi. Saya juga 
kebetulan ingin merujuk kepada Butiran 02300 – Jalan-Jalan Luar Bandar. Seperti yang 
telah dibangkitkan oleh Yang Berhormat Batang Sadong tadi berkenaan dengan penemuan 
dalam Laporan Ketua Audit Negara 2011 berkenaan dengan peruntukan yang diberi untuk 
projek membina dan menaik taraf jalan luar bandar di negeri Sarawak.   

Tuan Pengerusi, saya tidak akan mengulangi apa yang dibangkitkan oleh Yang 
Berhormat Batang Sadong berkenaan penemuan Audit secara panjang lebar di mana 
didapati 101 projek yang telah siap, 38 projek iaitu 37.6 peratus adalah lewat dan 74 projek 
yang sedang dilaksanakan setakat 31 Disember 2011. Didapati 13 projek iaitu 17.6 peratus 
yang bernilai RM229.27 juta adalah projek sakit.   

Persoalan yang ingin saya tanya kepada pihak kementerian ialah mengapakah 
boleh berlaku situasi sedemikian? Agensi pelaksana untuk projek ini yang diperuntukkan 
sebanyak RM1.7 bilion ini, agensi pelaksana adalah JKR Sarawak dan JPS Sarawak.  
Situasi ini sebenarnya tidak langsung boleh berlaku sebab pihak kementerian mempunyai 
satu bahagiannya di mana saya nampak dalam butiran buku belanjawan ini iaitu Butiran 
011400 – Pembangunan dan Pemantauan Projek di mana aktiviti di bahagian ini adalah 
untuk memantau projek-projek di bawah kementerian ini untuk memastikan ia dilaksanakan 
dalam tempoh yang sewajarnya dan berjalan dengan lancar.   

■1250  

Saya baca ya, “Membantu melaksanakan dan memastikan projek pembangunan di 
luar bandar mengikut perancangan peraturan yang telah ditetapkan dan lain-lain fungsi 
yang lain.” Bukankah sudah ada satu bahagian di mana ia menjalankan peranan 
sedemikian, memastikan projek di bawah kementerian dapat berjalan dengan lancar dan 
dengan berkesan. Tetapi kesalnya kita membaca dalam Laporan Audit, penemuan projek 
yang lewat, yang sakit dan juga tidak mengikut kontrak serta tidak mengikut spesifikasi. 
Tuan Pengerusi, saya tidak tahu sama ada Tuan Pengerusi ada meneliti Laporan Audit di 
mana muka surat 258 berkenaan salah satu projek naik taraf jalan di mana jalan telah 
dinaiktarafkan, dilebarkan tapi jambatan yang sedia ada itu tidak dilebarkan. Tuan 
Pengerusi, kalau lihat muka surat 258 ini, ada gambar. Jadi ini mengakibatkan jalan yang 
telah dilebarkan seluas macam ini, jambatan yang sedia ada adalah setengah daripada 
kelebaran jalan yang telah diluaskan, Tuan Pengerusi.  

Ini apa perancangan? Ini bermakna tiada perancangan yang teliti yang 
dilaksanakan apabila peruntukan diberi dan maklum balas yang diperoleh adalah bahawa 
kekurangan peruntukan, peruntukan terhad tapi Ketua Audit kata keadaan jalan sedemikian 
akan menimbulkan berlakunya kemalangan sebab pengguna jalan berjalan seluas macam 
ini, sudah naik taraf jalan, bagus tapi apabila sampai ke jambatan, ia setengah kelebaran 
jalan yang telah dinaiktarafkan.  

Tuan Pengerusi, saya rasa pihak kementerian harus menjawab berkenaan perkara 
ini. Tadi saya kata ia langsung tidak boleh berlaku dan di mana saya nak tahu, projek-projek 
yang sedang dilaksanakan, apa tindakan untuk memastikan kita tidak akan melihat 
penambahan projek-projek yang lewat jadual atau projek yang sakit berterusan berlaku.  

Di dalam bajet ini diperuntukkan RM1.192 bilion untuk jalan-jalan luar bandar. 
Bolehkah pihak kementerian menyasarkan sifar kelewatan pelaksanaan projek yang telah 
dijadualkan dan juga projek sakit. Kalau ini mampu dilaksanakan, saya rasa ia adalah betul-
betul satu transformasi yang hebat oleh pihak kementerian ini tapi kesalnya peruntukan 
jumlah yang besar dan sebelum ini kita tidak menampakkan perancangan yang teliti, Tuan 
Pengerusi.  



Jadi di sinilah Ahli Parlimen menyuarakan masalah rakyatnya supaya biarlah kementerian yang membawa perkara ini dengan agensi-agensi yang relevan dengan negeri bagi membolehkan mereka melicinkan lagi urusan pentadbiran mereka. Jadi dengan itu Tuan Pengerusi, saya mengucapkan terima kasih dan menyokong dalam perkara ini. Terima kasih banyak. Tuan Pengerusi: Sila, Yang Berhormat Batu Gajah. 12.48 tgh. Puan Fong Po Kuan [Batu Gajah]: Terima kasih Tuan Pengerusi. Saya juga kebetulan ingin merujuk kepada Butiran 02300- Jalan-Jalan Luar Bandar. Seperti yang telah dibangkitkan oleh Yang Berhormat Batang Sadong tadi berkenaan dengan penemuan dalam Laporan Ketua Audit Negara 2011 berkenaan dengan peruntukan yang diberi untuk projek membina dan menaik taraf jalan luar bandar di negeri Sarawak. Tuan Pengerusi, saya tidak akan mengulangi apa yang dibangkitkan oleh Yang Berhormat Batang Sadong berkenaan penemuan Audit secara panjang lebar di mana didapati 101 projek yang telah siap, 38 projek iaitu 37.6 peratus adalah lewat dan 74 projek yang sedang dilaksanakan setakat 31 Disember 2011. Didapati 13 projek iaitu 17.6 peratus yang bernilai RM229.27 juta adalah projek sakit. Persoalan yang ingin saya tanya kepada pihak kementerian ialah mengapakah boleh berlaku situasi sedemikian? Agensi pelaksana untuk projek ini yang diperuntukkan sebanyak RM1.7 bilion ini, agensi pelaksana adalah JKR Sarawak dan JPS Sarawak. Situasi ini sebenarnya tidak langsung boleh berlaku sebab pihak kementerian mempunyai satu bahagiannya di mana saya nampak dalam butiran buku belanjawan ini iaitu Butiran 011400- Pembangunan dan Pemantauan Projek di mana aktiviti di bahagian ini adalah untuk memantau projek-projek di bawah kementerian ini untuk memastikan ia dilaksanakan dalam tempoh yang sewajarnya dan berjalan dengan lancar. #1250 Saya baca ya, "Membantu melaksanakan dan memastikan projek pembangunan di luar bandar mengikut perancangan peraturan yang telah ditetapkan dan lain-lain fungsi yang lain." Bukankah sudah ada satu bahagian di mana ia menjalankan peranan sedemikian, memastikan projek di bawah kementerian dapat berjalan dengan lancar dan dengan berkesan. Tetapi kesalnya kita membaca dalam Laporan Audit, penemuan projek yang lewat, yang sakit dan juga tidak mengikut kontrak serta tidak mengikut spesifikasi. Tuan Pengerusi, saya tidak tahu sama ada Tuan Pengerusi ada meneliti Laporan Audit di mana muka surat 258 berkenaan salah satu projek naik taraf jalan di mana jalan telah dinaiktarafkan, dilebarkan tapi jambatan yang sedia ada itu tidak dilebarkan. Tuan Pengerusi, kalau lihat muka surat 258 ini, ada gambar. Jadi ini mengakibatkan jalan yang telah dilebarkan seluas macam ini, jambatan yang sedia ada adalah setengah daripada kelebaran jalan yang telah diluaskan, Tuan Pengerusi. Ini apa perancangan? Ini bermakna tiada perancangan yang teliti yang dilaksanakan apabila peruntukan diberi dan maklum balas yang diperoleh adalah bahawa kekurangan peruntukan, peruntukan terhad tapi Ketua Audit kata keadaan jalan sedemikian akan menimbulkan berlakunya kemalangan sebab pengguna jalan berjalan seluas macam ini, sudah naik taraf jalan, bagus tapi apabila sampai ke jambatan, ia setengah kelebaran jalan yang telah dinaiktarafkan. Tuan Pengerusi, saya rasa pihak kementerian harus menjawab berkenaan perkara ini. Tadi saya kata ia langsung tidak boleh berlaku dan di mana saya nak tahu, projek-projek yang sedang dilaksanakan, apa tindakan untuk memastikan kita tidak akan melihat penambahan projek-projek yang lewat jadual atau projek yang sakit berterusan berlaku. Di dalam bajet ini diperuntukkan RM1.192 bilion untuk jalan-jalan luar bandar. Bolehkah pihak kementerian menyasarkan sifar kelewatan pelaksanaan projek yang telah dijadualkan dan juga projek sakit. Kalau ini mampu dilaksanakan, saya rasa ia adalah betul- betul satu transformasi yang hebat oleh pihak kementerian ini tapi kesalnya peruntukan jumlah yang besar dan sebelum ini kita tidak menampakkan perancangan yang teliti, Tuan Pengerusi.